Ein Next verslun er rekin hér á landi og er hún til húsa í Kringlunni . Fataverslunarkeðjan Next í Bretlandi hefur uppfært afkomuspá ársins 2020 og reikna nú með meiri hagnaði en áður . Reiknar verslunarkeðjan nú með því að hagnaður ársins 2020 muni nema 727 milljónum punda ( um 117 milljörðum króna ) , en fyrri spá gerði ráð fyrir að hagnaðurinn yrði 2 milljónum punda lægri en það . Góð sala yfir nýliðna jólatíð er sögð helsta ástæða þess að ákveðið var að uppfæra afkomuspána . BBC greinir frá þessu . Sala Next frá 27. október til 28. desember jókst um 5,2% miðað við sama tímabil í fyrra , sem var 1,1% meiri vöxtur en fyrirtækið hafði áætlað . Þá reiknar fataverslunarkeðjan með því að sala muni aukast um 3,9% á árinu sem nú er nýgengið í garð .